Ihan ensimmäiseksi, mikäli sairastat jotain perussairautta, keskustele erityisruokavalion aloittamisesta lääkärin kanssa.
Pätkäpaastolla on todettu tutkimuksissa terveyshyötyjä. Kun ruuat syödään 8-12 tunnin aikana, tuetaan tällä elimistön sirkadiaanista rytmiä, eli eräänlaista sisäistä kelloa. Tällä tarkoitetaan elintoimintojen sidosta vuorokauden aikoihin. Syöminenkään ei ole hyväksi kellon ympäri. Elimistö tarvitsee taukoa ruuansulatusprosessista, sekä insuliinitasojen noususta, jota syöminen aiheuttaa.
Tyypin 2 diabetesta sairastavilla on todettu hyötyjä pätkäpaastosta eri tutkimuksissa. Glukoositasot pysyvät paremmin normaalilukemissa, kun syöminen ajoittuu 10 tunnin aikaikkunaan. Hyötyä saadaan vielä lisää, kun pätkäpaastoa noudatetaan laihduttavasti.
Tyypin 1 diabetesta sairastaville paastoa ei lähtökohtaisesti suositella. Tutkimusnäyttöä on, että paastoaminen myös tässä tapauksessa muutoin terveellä ihmisellä on mahdollista, mutta vaatii erityisen tarkkaa seurantaa ja suunnittelua lääkärin toimesta.